|  |
| --- |
| **Seletuskiri** |
| Lääne-Harju Vallavalitsuse korralduse eelnõu |

„Kohanime määramine“ juurde

**Eelnõuga määratakse Lehola külas asuvale liikluspinnale kohanimi, samuti tehakse vastavad kanded riiklikusse kohanimeregistrisse. Kohanime määramine on vajalik katastriüksuste lähiaadresside muutmiseks liikluspinna järgi.**

Eelnõuga esitatakse ettepanek määrata Lehola külas asuvale liikluspinnale kohanimi: **Pille tee**. Tee saab alguse tugimaanteelt 11397 17 Keila-Haapsalu tee. Määratav kohanimi asub katastriüksusel Kopli tee (katastritunnus 29501:001:0465). Kohanime määramine on vajalik, et menetleda aadressiandmete korrastamise käigus esitatud piirnevate maaüksuste omanike avaldust „Liikluspinna määramiseks ning piirnevate katastriüksuste lähiaadresside määramiseks liikluspinna järgi“. Peale kohanime määramist muudetakse kõigil piirnevatel katastriüksustel lähiaadressid liikluspinna järgi.

Vastavalt kohanimeseaduse § 4 lg 1 alusel peab kohanimi olema määratud olemasolevatele ja planeeritud nimeobjektidele või nimeobjektide kogumile p 4 sätestab aadressikohana ruumiandmete seaduse tähenduses, näiteks tee, tänav, väljak, väikekoht, § 5 lg 1 p 3 kohanimemääraja on kohalik omavalitsus ja lg 4 kohaselt määrab ühe omavalitsusüksuse territooriumile jäävale nimeobjektile kohanime kohalik omavalitsus. Sama seaduse § 6 lg 1 sätestab kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel, kohanime määramist taotles Kalle Ollema avaldusega (6-10/2680-1) kogukonna: Saare, Tüüri, Tõnsu, saksi, Siimaste, Kopli ja Kopli elanike ühisel soovil, et Kulna ja Lehola külade piiril paiknev tee nimetada Pille teeks, sest Pille talu on kogukonna „suitsudest“ ainus mis pole säilinud. Vastavalt sama seaduse § 6 lg 8-le peab kohalik omavalitsus avalikustama kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Lähtudes Lääne-Harju Vallavolikogu 28.08.2018 määruse nr 16 „Lääne-Harju valla kohanimede määramise avalikustamise kord“ § 2 lg 1 kohanime määramise eelnõu kooskõlastatakse enne avalikustamist Lääne-Harju Vallavalitsusega, vallavalitsus kooskõlastas eelnõu 07.01.2020 toimunud istungil. Kooskõlastatud kohanimede määramise eelnõu avalikustati 10.01.2020 ilmunud ajalehes Harju Elu ja Lääne-Harju valla veebilehel vähemalt 15 päeva enne kohanime määramise otsuse tegemist. Avalikustamise ajal vastuväiteid ega ettepanekuid ei esitatud. Vastavalt kohanimeseaduse § 13 lg 1 on kohanimevalikul eelistatud nime, mis on paikkonnas tuntud ja levinud või mis on tähtis aja- või kultuurilooliselt.

Ruumiandmete seaduses aadressikoht on sätestatud vastavalt § 44 p 1-le ehitusseadustiku tähenduses tee, mille nime kasutatakse teiste aadressiobjektide aadressis; aadressikoha nime võib määrata ka teelõigule, § 48 lg 1 kohaselt peab koha-aadress tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga. Sama seaduse § 54 lg 1 sätestab, et koha-aadressi määraja on linna- või vallavalitsus ja § 55 lg 1 teises lauses näeb kord ette, et linna- või vallavalitsus võib aadressitoimingud algatada ka riigi- või kohaliku omavalitsuse asutuse ning füüsilise või juriidilise isiku taotluse alusel.

Vabariigi Valitsuse 08.10.2015 määruse nr 103 „Aadressiandmete süsteem“ § 15 lg 1 sätestab liikluspinna maaüksuse nime määramise, mis peab sisaldama liikluspinna kohanime täiskujul.

Vastavalt Lääne-Harju Vallavolikogu 27.03.2018 otsuse nr 43 „Ülesannete delegeerimine“ on delegeeritud vallavalitsusele kohanimeseaduses kohaliku omavalitsuse pädevusse antud ülesannete täitmine.

Kairi Tiitsmann

nõunik

keskkonna- ja planeeringute osakond